钦定古今图书集成/理学汇编/学行典/第203卷 > 彭祯源
## 钦定古今图书集成/理学汇编/学行典/第203卷 > 彭祯源

按《溧阳县志》：“彭祯源，字培和，进士谦之曾孙也。才学
淹博，弱冠游黉序著作为一时所推。性至孝，父患疽，
尝口吮脓，不解带者六阅月。及殁，哀毁成疾。每岁忌
日，必衰麻哭泣以祭。两兄相继逝，经营丧葬，竭尽心
力，抚孤侄如己子。学使者举行优旌之。晚年益工于
诗，所著有《呆庵集》数十卷。”